Σήμερον μαύρος ουρανός σήμερον μαύρη μέρα
σήμερον όλοι θλίβονται και τα βουνά λυπούνται
σήμερον βάλανε βουλή οι άνομοι Εβραίοι
οι άνομοι και τα σκυλιά οι τρισκαταραμένοι.
Κι ο Κύριος ηθέλησε να μπει σε περιβόλι
να λάβει δείπνον μυστικό για να τον λάβουν όλοι.
Και η Παναγιά η Δέσποινα κάθουνταν μοναχή της
την προσευχή της έκαμνε για τον μονογενή της.
Φωνή εξήρθε ’ξ’ ουρανού απ’ αρχαγγέλου στόμα.
Σώνουν κυρά μου οι προσευχές σώνουν και οι μετάνοιες
και τον υγιό σου πιάσανε και στου χαλκιά τον πάνε 
και στου Πιλάτου την αυλή εκεί τον τυραννάνε.
Χαλκιά χαλκιά κάντε καρφιά κάντε τρία περόνια.
Και κείνος ο παράνομος βαρεί και κάνει πέντε.
Συ παρα’ιέ που τα ’κανες πρέπει και να τα τάξεις
τι το θέλεις το μάθημα τι το θέλεις την τάξη 
βάλτε τα δυο στα πόδια του τ’ άλλα τα δυο στα χέρια 
το πέμπτο το φαρμακερό βάλτε το στην καρδιά του 
να τρέξει αίμα και νερό να λιγωθεί η καρδιά του.
Και Παναγιά σαν τ’ άκουσε πέφτει λιγοθυμάει
σταμνί νερό τής ρίξανε τρία κανάτια μόσχο
και τρία με ροδόσταγμο για να ’ρθ’ ο λογισμός της
κι όταν της ήρθε ο λογισμός κι όταν της ήρθ’ ο νους της
ζητεί μαχαίρι να σφαχτεί φωτιά να πάει να πέσει
ζητεί γκρεμό να γκρεμιστεί για τον μονογενή της.
Μη σφάζεσαι μανούλα μου σφάζεται όλος ο κόσμος 
πάνε μανά μ’ στο σπίτι σου και κάτσε στη γωνιά σου
βάλε κρασί στο μάστραπα κι αφράτο παξιμάδι
κι όταν λαλήσει ο πετεινός σημάνει και η καμπάνα 
τότε να πας στην εκκλησιά ν’ ανάψεις τις λαμπάδες
τότε μάνα μ’ θ’ αναστηθώ να ’χεις χαρές μεγάλες.